Masfjorden prestegjeld

Masfjorden prestegjeld var et prestegjeld tilhørende Nordhordland prosti. Det omfattet sogn i Masfjorden kommune i Hordaland fylke, og hovedkirken var Sandnes kirke.

Masfjorden kirkesogn er nå en del av Masfjorden kirkelige fellesråd, og underlagt Nordhordland prosti i Bjørgvin bispedømme i Den norske kirke.

Historikk 

Sandness eller Matrsfjǫdðr sókn (norrønt) har sin opprinnelse fra kristningen av landet. Masfjorden antas å være lagt under Lindås prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Ved kgl.res. av 28. august 1875, ble det vidløftige Lindaas prestegjeld delt, ved at Sandnes sogn ble utskilt som et eget soknekall, gjeldende fra 1. januar 1876. Solheim kirke ble innviet 24. mars 1882 og Frøyset kirke i 1937, begge tilhørende Masfjorden sogn. 

Ved avviklingen bestod Masfjorden prestegjeld av menighetene i Sandnes kirke, Frøyset og Solheim.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Masfjordens historie
Religion i Vestland
Prestegjeld i Bjørgvin bispedømme